ग्रां दे इक्क मात्तर प्राइमरी स्कूलै दा हैड्डमाश्टर उसी अपने टी. ई. ओ. साह्ब कन्ने मलवाने च बड़ी खुशी बुझदा ऐ ते चौकी दा थानेदार अचानक दौरे पर आनी निकलने आले हाकम अग्गें उसी पेश करदे होई बड़ी गै मलैम जनेही नुहार बनाइयै दसदा ऐ जे अलाके च किश इक्क चोर-चक्के भामें होङन, पर सूरमे जनेह् ‘हीरे’ बी ग्रां च मजूद न... पर एह् सूरमा गेआ कुत्थें? हर थाह्रै उसी तुप्पी ते तपाई मारेआ पर ओह्दी सूह् कुतै बी नेईं लग्गी।